
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Μαΐου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 1547 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποιητική απόφαση της Α.Π.Φ. 851/ΑΣ 
3339/24.11.2017 περί συγκρότησης Συμβουλίου 
Ταγμάτων Αριστείας (ΦΕΚ 4338/Β713.12.2017). 

2 

Υπερωριακή εργασία υπαλλήλων της Διεύθυνσης 
Κοινωφελών Περιουσιών της Γενικής Γραμματείας 
Δημόσιας Περιουσίας του Υπουργείου Οικονομικών. 

3 

Απαλλαγή από την τήρηση λογιστικών αρχείων 
(βιβλίων) και έκδοση λογιστικών στοιχείων, ιατρών 
που παρέχουν υπηρεσίες στην ολοήμερη λειτουρ¬ 
γία των νοσηλευτικών ιδρυμάτων που ανήκουν 
στο Ε.Σ.Υ., πέραν του τακτικού ωραρίου λειτουρ¬ 
γίας αυτών, βάσει των διατάξεων του ν. 2889/ 
2001, όπως ισχύει. 

4 

Εκχώρηση αρμοδιοτήτων στη Διοικητική Επιτρο¬ 
πή του Βιοτεχνικού Επιμελητηρίου Πειραιά. 


ΑΠΟΦΑΣΕΙΣ 

Αριθμ. Φ.851/ΑΣ1302 (1) 

Τροποττοιιγπκή απόφαση της Α.Π.Φ. 851/ΑΣ 

3339/24.11.2017 περί συγκρότησης Συμβουλίου 

Ταγμάτων Αριστείας (ΦΕΚ 4338/Β713.12.2017). 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 6 παρ. 1 του ν. 106/1975 «περί των Ταγ¬ 
μάτων Αριστείας» (ΦΕΚ 171/ Α'/18-8-1975) όπως αντι- 
καταστάθηκε με το άρθρο 4 παρ. 3 του ν.2993/2002 
(ΦΕΚ 58/Α ). 

2. Το άρθρο 38 παρ. 1 του ν. 3566/2007 (ΦΕΚ 117/Α') 
«Οργανισμός του Υπουργείου Εξωτερικών». 

3. Την αριθμ. Π7Π37β-2359/26.01.2018 (ΦΕΚ 74/ 
τ.Υ.Ο.Δ.Δ/12.02.2018) απόφαση τοποθέτησης του Δη- 
μητρίου Παρασκευόπουλουτου Ιακώβου, Πρέσβεως εκ 
Προσωπικοτήτων, στη θέση του Υπηρεσιακού Γενικού 
Γραμματέως του Υπουργείου Εξωτερικών. 

4. Τοαριθμ.Α.Π. 127537/19.10.2017 έγγραφο της Ακα¬ 
δημίας Αθηνών. 


5. Το αριθμ. Α.Π. 147166 από 11.10.2017 έγγραφο του 
Ν.Σ.Κ. 

6. Το αριθμ. Α.Π. Α/442 από 10.10.2017 έγγραφο της 
Προεδρίας της Δημοκρατίας. 

7. Το αριθμ. Φ.447/3/298948 από 16.03.2018 έγγραφο 
του ΥΠΕΘΑ/ΓΕΕΘΑ/Β' ΚΛΑΔΟΣ/Β1/ΤΜ.ΣΤΑΔΙΟΔΡΟΜΙΑΣ 
ΚΑΙ ΕΞΕΛΙΞΗΣ, αποφασίζουμε, τροποποιούμε: 

Την αριθμ. Α.Π.Φ.851 /ΑΣ 3339/24.11.2017 (ΦΕΚ 4338/ 
Β'/13.12.2017) του Υπουργού Εξωτερικών, 

1. Διορθώνουμε την ιδιότητα του Προέδρου του Συμ¬ 
βουλίου Ταγμάτων Αριστείας ως εξής: 

Δημήτριος Παρασκευόπουλοςτου Ιακώβου, Πρέσβυς 
εκ Προσωπικοτήτων Υπηρεσιακός Γενικός Γραμματέας 
του Υπουργείου Εξωτερικών. 

2. Ορίζουμε τον Αρχιπλοίαρχο Καλογερόπουλο Ιωάννη 
του Πολυζώη (ΠΝ), Διευθυντή του ΓΕΕΘΑ/Β1 (ΔΑΔ), ως 
τακτικό μέλος, σε αντικατάσταση του Αρχιπλοίαρχου 
Ρευμόνδου - Στέφανου Σαλβετά του Φραγκίσκου (ΠΝ), 
Διευθυντή του ΓΕΕΘΑ/Β1, με αναπληρωτή τονΤαξίαρχο 
(ΠΖ) Ευγένιο Κωνσταντίνο του Γεωργίου, Διευθυντή του 
ΓΕΕΘΑ/Β2 (ΔΕΚΠ) σε αντικατάσταση του Ταξιάρχου (I) 
Θεόδωρου Λόγιου του Αθανασίου, Διευθυντή του ΓΕ- 
ΕΘΑ/Δ4. 

Κατά τα λοιπά ισχύει η απόφαση Α.Π. Φ.851/ΑΣ 
3339/24.11.2017 (ΦΕΚ 4338/Β713.12.2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2018 

Ο Υπουργός 

ΝΙΚΟΛΑΟΣ ΚΟΤΖΙΑΣ 


Αριθμ. 2/31580/0004 (2) 

Υπερωριακή εργασία υπαλλήλων της Διεύθυν¬ 
σης Κοινωφελών Περιουσιών της Γενικής Γραμ¬ 
ματείας Δημόσιας Περιουσίας του Υπουργείου 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 του ν. 4354/2015 (ΦΕΚ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 547/07.05.2018 


176/τ.Α'/16-12-2015) «Διαχείριση των μη εξυπηρετού¬ 
μενων δανείων, μισθολογικές ρυθμίσεις και άλλες επεί¬ 
γουσες διατάξεις εφαρμογής της συμφωνίας δημοσιο¬ 
νομικών στόχων και διαρθρωτικών μεταρρυθμίσεων». 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98/τ.Α 722-4-2005). 

3. Το π.δ. 142/2017 «Οργανισμός Υπουργείου Οικονο¬ 
μικών» (ΦΕΚ 181/τ.Α723-11 -2017). 

4. Τιςδιατάξειςτου άρθρου 1 περ.ε)τηςαριθμ. 2/30508/ 
0004/5-05-2015 απόφασης του Υπουργού Οικονομι¬ 
κών «Μεταβίβαση αρμοδιοτήτων και εξουσιοδότησης 
υπογραφής «Με εντολή Υπουργού», στους Γενικούς 
Γραμματείς και στον Ειδικό Γραμματέα του Υπουργείου 
Οικονομικών, πλην της Γενικής Γραμματείας Δημοσίων 
Εσόδων, στους Προϊσταμένους των υπαγόμενων σε αυ¬ 
τούς οργανικών μονάδων καθώς και στους Προϊσταμέ¬ 
νους των οργανικών μονάδων που υπάγονται απευθείας 
στον Υπουργό Οικονομικών» (ΦΕΚ 785/τ.Β /5-05-2015), 
όπως ισχύει. 

5. Την αριθμ. 2/31029/ΔΕΠ/6-05-2016 εγκύκλιο της 
Διεύθυνσης Εισοδηματικής Πολιτικής. 

6. Το αριθμ. ΔΚΠ 0004187 ΕΞ 2018/12-3-2018 έγγραφο 
της Διεύθυνσης Κοινωφελών Περιουσιών της Γενικής 
Διεύθυνσης Δημόσιας Περιουσίας και Κοινωφελών Πε¬ 
ριουσιών του Υπουργείου Οικονομικών, με το οποίο μας 
γνωστοποιείται ότι παρίσταται ανάγκη παροχής εργασί¬ 
ας πέρα από το κανονικό ωράριο, στους υπαλλήλους της 
ανωτέρω Διεύθυνσης, κατά το πρώτο εξάμηνο του έτους 
2018, προκειμένου να αντιμετωπισθούν έκτακτες υπη¬ 
ρεσιακές ανάγκες όπως η ολοκλήρωση της εισαγωγής 
των στοιχείων στο νέο πληροφοριακό σύστημα για τις 
Ψηφιακές Υπηρεσίες Δημόσιας Περιουσίας και Εθνικών 
Κληροδοτημάτων. 

7. Το αριθμ. 2/26334/0004/27-3-2018 έγγραφο της 
Υπηρεσίας μας. 

8. Την αριθμ. ΔΟΔΑ 000441 7 ΕΞ 2018/3-4-2018 από¬ 
φαση έγκρισης δέσμευσης πίστωσης της Διεύθυνσης 
Οικονομικής Διαχείρισης του Υπουργείου Οικονομικών, 
που αφορά στην υπερωριακή εργασία υπαλλήλων της 
Διεύθυνσης Κοινωφελών Περιουσιών (Αρ. ανάληψης: 
33538/2018 ΑΔΑ: 6191 Η-ΨΔΔ). 

9. Το γεγονός ότι από την απόφαση αυτή προκαλεί- 
ται συνολική δαπάνη δέκα έξι χιλιάδων (16.000) ευρώ 
περίπου, η οποία θα καλυφθεί από την εγγεγραμμένη 
πίστωση του Ειδικού Φορέα 23-170 και ΚΑΕ 0511 του 
Υπουργείου Οικονομικών, αποφασίζουμε: 

1. Εγκρίνουμε την απογευματινή υπερωριακή εργα¬ 
σία, για είκοσι δύο (22) υπαλλήλους της Διεύθυνσης 
Κοινωφελών Περιουσιών της Γενικής Διεύθυνσης Δη¬ 
μόσιας Περιουσίας και Κοινωφελών Περιουσιών του 
Υπουργείου Οικονομικών, για το χρονικό διάστημα 
από τη δημοσίευση της παρούσας σε ΦΕΚ έως και 30- 
6-2018, και για μέχρι εκατόν είκοσι (120) ώρες συνολικά 
ο καθένας. 


2. Οι ανωτέρω υπάλληλοι δικαιούνται υπερωριακής 
αποζημίωσης, μόνο στην περίπτωση που δεν είναι δικαι¬ 
ούχοι άλλης υπερωριακής αποζημίωσης από οποιονδή- 
ποτε φορέα για το ίδιο χρονικό διάστημα. Στην ανωτέρω 
υπερωριακή εργασία, η οποία θα πραγματοποιείται κατά 
τις εργάσιμες ημέρες, μπορούν να μετέχουν και περισ¬ 
σότεροι υπάλληλοι καθώς και αποσπασμένοι εντός του 
ανωτέρω ορίου αριθμού ωρών, που εγκρίνονται με την 
παρούσα απόφαση. 

3. Η κατανομή των ωρών, η συγκρότηση του συνεργεί¬ 
ου και η περιγραφή των συγκεκριμένων εργασιών που 
θα πραγματοποιηθούν θα γίνει με ευθύνη του Προϊστα¬ 
μένου της ανωτέρω Διεύθυνσης. Η σχετική απόφαση 
θα κοινοποιηθεί στο Γραφείο του Γενικού Γραμματέα 
Δημόσιας Περιουσίας και στην Αυτοτελή Διεύθυνση 
Ανθρωπίνου Δυναμικού και Οργάνωσης. 

Με την ολοκλήρωση της υπερωριακής εργασίας, η 
εκτέλεση των προαναφερόμενων εργασιών και η παρά¬ 
δοση του έργου θα βεβαιώνεται εγγράφως στην Αυτοτε¬ 
λή Διεύθυνση Ανθρωπίνου Δυναμικού και Οργάνωσης 
με ευθύνη του Προϊσταμένου της Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2018 

Με εντολή Υπουργού 

Ο Γενικός Γραμματέας 

Δημόσιας Περιουσίας 

ΑΘΑΝΑΣΙΟΣ ΔΗΜΑΚΗΣ 


Αριθμ. ΠΟΑ. 1074 (3) 

Απαλλαγή από την τήρηση λογιστικών αρχείων 
(βιβλίων) και έκδοση λογιστικών στοιχείων, ια¬ 
τρών που παρέχουν υπηρεσίες στην ολοήμερη 
λειτουργία των νοσηλευτικών ιδρυμάτων που 
ανήκουν στο Ε.Σ.Υ., πέραν του τακτικού ωραρί¬ 
ου λειτουργίας αυτών, βάσει των διατάξεων του 
ν. 2889/2001, όπως ισχύει. 

Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ 
ΔΗΜΟΣΙΩΝ ΕΣΟΔΩΝ 

Έχοντας υπόψη: 

1 .Τις διατάξεις: 

α) της παραγράφου 14 του άρθρου 30 του ν. 4308/2014 
(Α’ 251) «Ελληνικά Λογιστικά Πρότυπα, Συναφείς Ρυθμί¬ 
σεις και Άλλες Διατάξεις», όπως ισχύει. 

β) του Κεφαλαίου Α' «Σύσταση Ανεξάρτητης Αρχής 
Δημοσίων Εσόδων» του ν. 4389/2016 (Α' 94) και ειδικό¬ 
τερα του άρθρου 7, της παραγράφου 1 του άρθρου 14 
και του άρθρου 41 αυτού, 

γ) της παραγράφου 1 του άρθρου 13 του ν. 4174/2013 
(Α' 170), όπως ισχύει, 

δ) των άρθρων 9, 11 και 13 του ν. 2889/2001 (Α' 37) 
όπως ισχύει, 

ε) του άρθρου 21 του ν. 4172/2013 (ΑΊ 67), όπως ισχύει, 

στ) της αριθμ. Δ. ΟΡΓ. Α 1036960 ΕΞ 2017/10-03-2017 
(Β' 968) απόφασηςτου Διοικητή της Ανεξάρτητης Αρχής 
Δημοσίων Εσόδων «Οργανισμός της Ανεξάρτητης Αρχής 
Δημοσίων Εσόδων (Α.Α.Δ.Ε.)», όπως ισχύει. 

2. Την αριθμ. Δ6Α 1015213 ΕΞ 2013/28-01 -2013 (Β' 130 
και Β’ 372) απόφαση του Υπουργού Οικονομικών και 
του Υφυπουργού Οικονομικών «Μεταβίβαση αρμοδιο¬ 
τήτων στον Γενικό Γραμματέα της Γενικής Γραμματείας 
Δημοσίων Εσόδων του Υπουργείου Οικονομικών», όπως 
συμπληρώθηκε, τροποποιήθηκε και ισχύει, σε συνδυα¬ 
σμό με τις διατάξεις της υποπαραγράφου α’ της παρ. 3 
του άρθρου 41 του ν. 4389/2016. 

3. Την αριθμ. 1 της 20-01-2016 (Υ.Ο.Δ.Δ. 18) πράξη 
του Υπουργικού Συμβουλίου «Επιλογή και διορισμός 
Γενικού Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών», σε συνδυασμό 
με τις διατάξεις του πρώτου εδαφίου της παραγράφου 
10 του άρθρου 41 του ν. 4389/2016 και την αριθμ. 39/3/ 
30-11 -2017 (ΥΟΔΔ 689) απόφαση του Συμβουλίου Διοί¬ 
κησης της Α.Α.Δ.Ε. «Ανανέωση της θητείαςτου Διοικητή 
της Ανεξάρτητης Αρχής Δημοσίων Εσόδων». 

4. Την ανάγκη προσδιορισμού των υποχρεώσεων ως 
προς την τήρηση λογιστικών αρχείων (βιβλίων και έκδο¬ 
ση στοιχείων) από φυσικά πρόσωπα-ιατρούς που παρέ¬ 
χουν υπηρεσίες αποκλειστικά στην ολοήμερη λειτουργία 
των νοσηλευτικών ιδρυμάτων που ανήκουν στο Ε.Σ.Υ., 
πέραν του τακτικού ωραρίου λειτουργίας αυτών, βάσει 
των διατάξεων του ν. 2889/2001 όπως ισχύει. 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Για το φορολογικό έτος 2018 και εφεξής, απαλλάσ¬ 
σονται από την υποχρέωση τήρησης λογιστικών αρχεί¬ 
ων (βιβλίων) καθώς και έκδοσης λογιστικών στοιχείων 
οι ιατροί του Ε.Σ.Υ. για τις υπηρεσίες που παρέχουν σε 
νοσηλευτικά ιδρύματα που ανήκουν στο Ε.Σ.Υ., πέραν 
του τακτικού ωραρίου λειτουργίας αυτών, βάσει των 
διατάξεων του ν.2889/2001, όπως ισχύει, εφόσον δεν 
αποκτούν εισόδημα από επιχειρηματική δραστηριότητα 
από άλλη αιτία. Εφόσον όμως, αποκτούν εισόδημα από 
επιχειρηματική δραστηριότητα από άλλη αιτία, απαλ¬ 
λάσσονται από την υποχρέωση ενημέρωσης λογιστικών 
αρχείων (βιβλίων) και έκδοσης λογιστικών στοιχείων για 
τις ανωτέρω συναλλαγές. 

Για την καταβολή των αμοιβών για τις ως άνω παρεχό¬ 
μενες υπηρεσίες στους δικαιούχους ιατρούς, εκδίδονται 
από τον καταβάλλοντα την αμοιβή (Νοσοκομείο), σχε¬ 
τικά παραστατικά προς τεκμηρίωση των συναλλαγών, 
κατά τα ειδικότερα οριζόμενα από τις διατάξεις της πα¬ 
ραγράφου 10 του άρθρου 8 του ν. 4308/2014 (Α' 251). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2018 
Ο Διοικητής 
ΓΕΩΡΓΙΟΣ ΠΙΤΣΙΛΗΣ 


Αριθμ. 455 _ (4) 

Εκχώρηση αρμοδιοτήτων στη Διοικητική Επι¬ 
τροπή του Βιοτεχνικού Επιμελητηρίου Πειραιά. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΒΙΟΤΕΧΝΙΚΟΥ ΕΠΙΜΕΛΗΤΗΡΙΟΥ ΠΕΙΡΑΙΑ 

(Συνεδρίαση 12-03-2018, Θέμα 2) 

Έχοντας υπόψη: 

1. Τις διατάξεις την παρ. 7 του άρθρου 69 του ν.4497/ 
2017 (ΦΕΚ 171 /Α'/13-11-2017) «Άσκηση υπαίθριων 
εμπορικών δραστηριοτήτων, εκσυγχρονισμός της επι- 
μελητηριακής νομοθεσίας και άλλες διατάξεις». 

2. Την αριθμ. 26/08-03-2018 απόφαση της Διοικητικής 
Επιτροπής, ομόφωνα αποφασίζει την μεταφορά των αρ¬ 
μοδιοτήτων του Διοικητικού Συμβουλίου του Επιμελητη¬ 
ρίου στην Διοικητική Επιτροπή αυτού που προβλέπονται 
στα παρακάτω άρθρα του ν. 4497/2017: 

1. Παρ. 3α άρθρο 65 του ν. 4497/2017: 

στ. Εκδίδουν περιοδικά ή βιβλία ή επιχορηγούν τέτοιες εκ¬ 
δόσεις, επιχειρηματικού και αναπτυξιακού κυρίως περιεχο¬ 
μένου και μεριμνούν για αντίστοιχες ηλεκτρονικές εκδόσεις. 

ζ. Επιχορηγούν πρωτοβουλίες που συμβάλλουν στην 
οικονομική ανάπτυξη της περιφέρειάς τους ή γενικότε¬ 
ρα της εθνικής οικονομίας, απονέμουν βραβεία ή άλλες 
τιμητικές διακρίσεις για διακεκριμένες επιχειρηματικές 
δραστηριότητες.Το συνολικό ποσό που διατίθεται ετη- 
σίως για τις επιχορηγήσεις δεν μπορεί να υπερβαίνει το 
5% των ετήσιων τακτικών εσόδων κάθε Επιμελητηρίου. 

η. Ενισχύουν οικονομικά δράσεις επαγγελματικών συλ¬ 
λόγων, συμπεριλαμβανομένων των αναγνωρισμένων 
συνδικαλιστικών οργανώσεων υπαλλήλων των Επιμελη¬ 
τηρίων, και εργοδοτικών οργανώσεων στο πλαίσιο του 
σκοπού τους. Το συνολικό ποσό που διατίθεται ετησίως 
για τις επιχορηγήσεις δεν μπορεί να υπερβαίνει το 5% 
των ετήσιων τακτικών εσόδων κάθε Επιμελητηρίου. 

θ. Υλοποιούν δράσεις επικοινωνίας και ενημέρωσης 
των μελών τους σχετικά με το έργο που επιτελούν. Για την 
άσκηση αυτής της αρμοδιότητας διατηρούν υποχρεωτικά 
ιστοσελίδα, στην οποία δημοσιεύονται, κατά τα ειδικότερα 
οριζόμενα, οι οικονομικές καταστάσεις τους, πληροφορίες 
για τις υπηρεσίες Γ.Ε.ΜΗ., ο ετήσιος προγραμματισμός και 
ο απολογισμός δράσεων, καθώς και κάθε άλλη πληρο¬ 
φορία που αφορά την αποστολή των επιμελητηρίων. Το 
συνολικό ποσό που διατίθεται ετησίως για δράσεις επικοι¬ 
νωνίας και ενημέρωσης, μέσω καταχωρήσεων σε έντυπα 
και ηλεκτρονικά μέσα, δεν μπορεί να υπερβαίνει το 3% των 
ετήσιων τακτικών εσόδων κάθε Επιμελητηρίου. 

2. Παρ. 10 άρθρο 75 του ν. 4497/2017. 

10. Ρυθμίζεται η δυνατότητα πληρωμής σε δόσεις μη 
καταβληθεισών συνδρομών μελών Επιμελητηρίων. 

Η απόφαση αυτή ισχύει από τη δημοσίευσή της στην 
Εφημερίδα της Κυβέρνησεως μέχρι την ανάκληση ή τρο¬ 
ποποίηση της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Μαρτίου 2018 
Ο Πρόεδρος του Δ.Σ. 

ΑΝΔΡΙΑΝΟΣ ΜΙΧΑΛΑΡΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 547/07.05.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























